钦定古今图书集成/明伦汇编/闺媛典/第369卷 > 吕媪
## 钦定古今图书集成/明伦汇编/闺媛典/第369卷 > 吕媪

按《春渚纪闻》：“湖州孙略教授家婢名吕媪，服勤孙氏
有年矣。性谨朴，无他能，但常日晨起，就厨中取食器
洁之，聚所弃馀粒。间有落沟渠者，亦拾取淘濯，置于
釜中，或加五味煮食之，未尝一口废也。年七十馀，一
日微疾，即告其家人曰：‘为我髡发，著五戒衣，我将去
矣’。家人从之，因起，以左手结印而化。家人遂龛置开”
元寺中，观者馀月，了无秽气，而发渐生。因与剃之，后
一月一剃。